Den Vest-Sjællandske Avis, 1834-04-29
Oversigt over Dagens udenlandske Nyeheder. Det ministerielle Aftenblad indeholder følgende om Træfningen d. 14de i Paris. Man maatte ved Dagens Frembrud forvente en fortvivlet Modstand fra Anførernes Side, deres Trudsler og Mord fra den forrige Dag bebudede det. Jkke destomindre synes det som at de om Natten vare komne til Eftertanke. Folkemængdens Holding, Nationalgardens Jver, tilligemed Linietroppernes og Municipalgardens, gav dem intet Haab om et heldigt Udfald, og mange af dem søgte at undvige. De Tropper, som havde indsluttet det Qvarteer, hvori Oprøret gik for sig, paagrebe om Natten mange Mennesker, som skiulede deres Vaaben og søgte at undkomme. Klokken 5 om Morgenen begyndte Angrebet. Generalerne Rumigny, Bugeaud og Lascours og Gen. Tourton af Nationalgarden marscherede imod Oprørets Middelpunkt, efterat de havde erobret Barricader, og renset Gaderne Beaubourg, Transnonain og Maubnee. De formeente at finde Modstandere; men de fandt kun, som Guizot meget rigtigt sagde i Kammeret, kun Mordere: Folk som havde forskandset sig i Huse med to Udgange, skiøde paa Tropperne bag ved Vinduerne og forsvarede ikke engang Barricaderne. Det var ikke længere et sædvanligt Oprør, men et republikansk Chouannerie. Tropperne og Nationalgardens Forbittrelse, da de saae sig fældede af usynlige Fiender, steeg til det Høieste. Naar de under en Kugleregn naaede til Grunden af Husene, saa lode de slaae Dørene ind af Sappeure, trængte ind i disse Mordgruber, og nedsablede de Mordere, som ikke kunde forsvare sig. Nationalgarderne, Linietropperne og Municipalgarden kappedes i at udvise et uforfærdet Mod. J to Timer var alt forbi; man vedblev kun at giennemsøge de Huse, hvorfra Oprørerne uden Haab om Seier, vedbleve at myrde enkelte ulykkelige Soldater. En Mængde nysgierrige Tilskuere yttrede tydeligen deres Glæde over Regierieringens Seier. Kl. 11 begyndte Kongen at holde Rerue over Tropperne og Nationalgarden paa forskjellige Pladser. Han var ledsaget af Hertugerne af Orleans og Nemours, af alle Ministre, nogle Marskaller og mange høiere Officere. Overalt modtog Kongen Beviser af Folkemængden paa den meest livfulde Glæde og den oprigtigste Hengivenhed. Fabrikarbeiderne modstode alle Oprørernes Forsøg paa at forføre dem, og de skuffede sig saavel med Hensyn til dem som til Armeen. Med Mordforsøget paa Prinserne gik det saaledes til, da de rede igiennem Gaden St. Martin, bleve nogle Skud rettede paa dem fra den tredie Etage af et Huus som var besat af Anarchisterne. Til Lykke bleve de ikke trufne. En Kugle foer imellem Hertugen af Orleans og een af hans Adjutanter og trængte igiennem Tschakoen paa en Soldat, som gik ved Siden af dem; ogsaa faldt en Steen, som blev nedkastet fra samme Huus, ned ved Siden af Prinsen. De Pelotons, som ledsagede ham, trængte øieblikkeligen ind i Husene, hvorpaa de Jnsurgentere, som opholdt sig i dem, bleve massacterede. Bladet Mesager siger, at i det ene Huus bleve 42 og i det andet 54 Personer mas sarerede. J Hr. Dobignies Huus i Transnonaingaden giorde Jnsurgenterne en stærk Modstand; da Tropperne trængte ind bleve alle nedsablede uden Skaansel; Huuseieren, Konen, Børnene og Tienestepigen havde samme Skjebne. At endeel uskyldige Mennesker kunne blive dræbte eller mishandlede under en saa gruelig Tumult, er naturligt. Ogsaa endeel Officere ere deels dræbte og deels saarede. En Lieutenant af den 10de Legion blev saaret af en Dreng med et Pistolskud; en Captain af det 35te Linieregiment, som gik ene igiennem Gaden St. Martin, blev giennemboret af en Dolk, Oberst Chapuis og Oberstlieutenant Odiot af Nationalgarden bleve haardt saarede. Tropperne bivouakerede paa de offentlige Pladser, som vare beplantede med Kanoner, hvor Viin og Levnetsmidler bleve uddeelte blandt dem. Municipalgarden har borttaget nogle Faner, som vare opplantede paa Barricaderne: de vare behængte med et Flor og trefarvede, hvide, røde og blaae i horizontale Linier. Jndskriften lød: Foreningen for Menneske- og Borgerretighederne, 6te Distrikt 2det Qvarteer. Jnsurgenternes Løsen var republikansk Revolution.